Anbefalinger Klassisk streaming
Optakt - Anbefalinger - Klassisk streaming
Klassisk streaming
Google ønsker at gøre noget for den klassiske musik og har derfor indledt et samarbejde med fem berømte klassiske orkestre som sender livekoncerter ud på den verdensomspændende platform.
Og så lige et lille mere lokalt tip: På KoncerthusetPlay.se finder man mange spændende koncerter med Kungliga Filharmonikerne og desuden samtaler om musikken og en række film hvor musikere præsenterer deres instrument.
Google ønsker at få flere digitale fans interesseret i klassisk musik og flere klassiske fans interesseret i den digitale verden. Derfor tilbyder de nu en klassisk musiktjeneste med nyudgivelser af livekoncerter i samarbejde med de fem berømte klassiske orkestre, Boston Symfonikerne, Cleveland Orchestra, London Symfonikerne, New York Filharmonikerne og Royal Concertgebouw Orchestra fra Amsterdam. Men det er planen at udvide med flere orkestre senere.
Orkestrene lægger live-optagelser ud til download på Google Play, ligesom man vil kunne abonnere på streaming, og ved at blive eksponeret på denne internationale platform håber de på at få udvidet publikum betragteligt. LSO drømmer for eksempel om at få tag i sydamerikanere og indere inden deres turné hertil i 2016/17.
"Indien har en af verdens største generationer af unge, de har en vældig appetit på teknologi, og deres kulturelle smag er ved at skifte," siger Becky Lees der er leder af London Symfonikernes pladeselskab.
Den svenske hjemmeside KonserthusetPlay tilbyder gratis en lang række spændende koncertoptagelser, nogle af dem med indledende samtaler.
Inden Carl Nielsens blæserkivntet kan man for eksempel se en samtale mellem hornisten Ib Lanzky-Otto som via sin far har et direkte link til Carl Nielsen, og Konserthusets programdirektør Mats Engström.
Nielsen Blåskvintett op 43
Hjemmesiden er også i gang med en række små film om symfoniorkestrets instrumenter. Det er musikerne selv der introducerer deres instrumenter på meget charmerende vis. Filmene henvender sig til børn, men er absolut seværdige for alle aldersklasser.
Indtil videre findes der film om kontrabassen, klarinetten, fagotten, trompeten, tubaen, slagtøjet, harpen og klaveret, men der er flere på vej.
Google Play classical live
Konserhusetplay.se